 Mike Sonko: Gbogbo dúkìá Gómìnà àná náà ló jẹ wúrà Bi igbe aye ọkunrin kan Mike Sonko se ri ree, ẹni to nifẹ wura puọ, ọpọ ohun alumọni rẹ si lo jẹ kikida goolu pọnbele. Sonko, ti inagijẹ rẹ n jẹ Sonkoree, jẹ ọdọmọde olowo lati orilẹede Kenya, bakan naa lo si tun jẹ oloselu to gbajumọ bii isana ẹlẹta. Ẹni ọdun marundinlaadọta ni Sonko, to si jẹ gomina keji ti yoo dari ilu Nairobi amọ ile asofin agba ilk naa yọ nipo gomina lori ẹsun iwa ọdaran ati asemase. Bi o tilẹ jẹ pe ọkunrin yii lo ni owo rẹ amọ ọpọ eeyan ni ẹnu maa n ya nipa awọn dukia to jẹ kikida goolu olowo iyebiye to maa n ra. Wọn ni isẹ, osi ati aini gogo nilẹ Afirika ati ni orilẹede rẹ pẹlu amọ ifẹ wura lo gba ookan aya rẹ. Awọn dukia olowo iyebiye to jẹ ti Sonko ree: Mike Sonko nifẹ wura, koda ọkọ ayọkẹlẹ rẹ gan ko gbẹyin Gbogbo inu ọọfisi Sonko gan, kikida goolu ni Olowo ni yoo ku re, wura dara , o rẹwa ni ọọfisi Sonko Ta lo le sọ pe wura ko rẹwa Kii se obinrin nikan ni ọṣọ wura dara lara wọn, o dara lara ọkunrin pẹlu, Sonko lo fidi eyi mulẹ pẹlu ẹṣọ wura to rẹwa Bi Ọba Oke ba ti fi ọkan ẹda balẹ, ẹrin ni yoo gba ẹnu rẹ Ọpa to gbe asia orilẹede soke ni ọọfice Sonko gan, wura pọnbele ni Ibi a ba jaye de ree o, eyi tun kasiara, Waini Sono, kiki wura ni igo rẹ Awọn ẹsọ ẹsin ti Sondo fi se ẹsọ ninu ọọfisi rẹ gan, goolu ni : Yoruba ni ohun to ba wu olowo, lo n fi owo rẹ se, ara to ba si wu olowo, lo le fi owo rẹ da. 